
IRIZPENA, ARABAKO LURRALDE HISTORIKOKO MAHASTI HISTORIKO ETA NABARMENEN KATALOGOA ARAUTZEN DUEN FORU DEKRETUAREN PROIEKTUARI BURUZKOA (2026ko EKAINAREN 18KO BILKURA)
I. AURREKARIAK
Nekazaritzako diputatuaren martxoaren 17ko 79/2026 Foru Aginduak hasiera eman zion Arabako Lurralde Historikoko Mahasti Historiko eta Nabarmenen Katalogoa arautzen duen foru dekretua onesteko prozedurari, eta foru dekretu beraren proiektuari.
Nekazaritza Zuzendaritzak bidalitako espedientean jasotzen dira, besteak beste, Nekazaritzako Idazkaritza Teknikoko Zerbitzuaren genero eraginari buruzko 2026ko apirilaren 24ko txostena, araudiaren eraginari buruzko 2026ko apirilaren 20ko txostena, eta entzunaldi izapidearen eta informazio publikoaren emaitzei buruzko 2026ko apirilaren 17ko memoria. Azkenik, Berdintasun Zerbitzuak 2026ko martxoaren 30ean genero eraginaren ebaluazioari buruz egindako oharrak ere badaude.
II. OHAR JURIDIKOAK
LEHENENGOA.-Kontsulta Batzordearen eskumena.
Kontsulta Batzordeak irizpen hau emateko duen eskumena Foru Gobernu Kontseiluaren martxoaren 30eko 40/1999 Foru Dekretuaren bidez onetsitako Erregelamendu Organikoaren 3.1.b) artikulutik dator; izan ere, batzorde horren nahitaezko irizpen ez loteslearen mende jartzen ditu "lurralde historikoaren eskumen esklusiboko edo arauak garatzeko gaiak arautzen dituzten foru arauak edo Euskal Autonomia Erkidegoko legeak betearazteko ematen diren erregelamenduzko xedapenen proiektuak, horien erregelamendu bidezko garapena lurralde historikoari dagokion gaietan.”
BIGARRENA.- Proiektuaren alderdi formalei buruz.
a) Eskumena.
Foru Gobernu Kontseiluari dagokio erregelamenduak egiteko ahala, Arabako Foru Aldundiaren gobernu, antolaketa eta araubide juridikoari buruzko martxoaren 15eko 10/2023 Foru Arauaren 3.2 artikuluan xedatutakoaren arabera.
b) Arauketa onaren printzipioak.
6/2023 Foru Dekretuaren 3.1. artikuluak, otsailaren 28koak, xedapen orokorrak egiteko prozedura onesten duenak, ezartzen du araugintza ekimenaz eta erregelamendua egiteko ahalaz baliatuz, printzipio hauen arabera jardungo duela Arabako Foru Aldundiak: premia, eraginkortasuna, proportzionaltasuna, segurtasun juridikoa, gardentasuna, efizientzia, sinpletasuna, ulergarritasuna eta kontu ematea.
Bada ezarri nahi den arauaren hitzaurreak, 6/2023 Foru Dekretuaren 3. artikuluko bigarren apartatuak ezartzen duen moduan, erregulazio onaren printzipio horietara egokitzen dela justifikatzen du.
c) Prozedura.
i) Urteko araugintza plana.
Arabako Foru Aldundiaren 2026rako Urteko Araugintza Planak foru dekretu baten aurreikuspena jasotzen du, "zeinaren bidez aldatzen baita maiatzaren 20ko Foru Gobernu Kontseiluaren 16/2025 Foru Dekretua, Arabako Lurralde Historikoko Mahasti Nabarmenen Katalogoa arautzen duena", "foru dekretu bakar batean bateratzeko mahasti zaharren eta mahasti nabarmenen katalogoa.”
ii) Aurretiazko kontsulta publikoa eta entzunaldiko eta informazio publikoko izapidea.
Prozedura hasteko martxoaren 17ko 79/2026 Foru Aginduaren azalpen zatiak eta 2026ko apirilaren 20ko arau eraginari buruzko txostenak adierazten dute 10 egun balioduneko epean aurretiazko kontsulta publikoaren izapidea egin dela, eta ez dela ekarpenik jaso. Bestalde, Nekazaritzako Idazkaritza Teknikoko Zerbitzuak 2026ko apirilaren 17an egindako memorian, espedientean jasota dagoenak, adierazten du 10 egun balioduneko entzunaldia eta informazio publikoko izapidea egin dela, eta ez dela jaso herritarren ekarpenik.
iii) Beste izapide batzuk.
Esan bezala, espedientean jasota daude generoaren araberako eraginari buruzko espediente txostena eta Berdintasun Zerbitzuaren aldeko oharrak. Izapide horiek guztiak 6/2023 Foru Dekretuaren 17. artikuluan ezarrita daude.
Azkenik, kontuan hartuta martxoaren 17ko 79/2026 Foru Aginduaren arabera, proiektua Arabako Errioxako (Araba) ardoaren eta mahastien paisaia kulturala kultur ondasun, monumentu multzo kategoriarekin, kalifikatzen duen ekainaren 3ko 89/2014 Dekretuaren 1. artikuluan kokatzen dela, sustapen neurriei buruzkoan, gaineratu behar da, 6/2023 Foru Dekretuaren 12. artikuluan ezarritakoa ikusita, prozeduran parte eman behar zitzaiola arlo horretan eskumena duen sailari, Arabako Foru Aldundiko Sailak 2023-2027 legegintzaldirako zehazten dituen ekainaren 30eko 152/2023 Foru Dekretuaren 10. artikuluan xedatutakoaren arabera.
HIRUGARRENA.- Proiektuan dagoen erregelamenduzko arauak baliatzen dituen eskumen tituluak.
Proiektaturiko erregelamenduzko araua sustatzeko Arabako Foru Aldundiaren eskumen titulu bakarra da mahastizaintzaren alorrean erakunde erkideetatik datozen arauen arau garapena eta exekuzioa, azaroaren 25eko 27/1983 Legeak, Autonomia-elkarte osorako erakundeen eta bertako Kondaira-Lurraldeetako foruzko ihardutze-erakundeen arteko harremanei buruzkoak (LHL), 7.b).1 artikuluan kondaira-lurraldeei esleitu baitzien.
LAUGARRENA.- Proiektuaren edukia.
Dagokion hitzaurrearen ondoren, erregelamenduzko arauaren proiektuaren xedapen zatiak onetsi egiten du Arabako Lurralde Historikoko Mahasti Historiko eta Nabarmenen Katalogoaren erregulazioa (I. eranskinean dago araututa), eta ahalmena ematen dio Nekazaritza Saileko titularrari garapen xedapenak emateko. Era berean, xedapen indargabetzaile bat jasotzen du, berariaz maiatzaren 20ko Foru Gobernu Kontseiluaren 16/2025 Foru Dekretuari buruzkoa, zeinaren bidez Arabako Lurralde Historikoko Mahasti Nabarmenen Katalogoa arautzen baita, eta azken xedapen bat, zeinaren arabera foru dekretua ALHAOn argitaratu eta hurrengo egunean jarriko baita indarrean.
I. eranskinak arauaren xedea arautzen du, hau da, katalogoa sortzea (1. artikulua); mahastien sailkapen kategoriak, "mahasti zaharra", "mahasti nabarmena", "mahasti aparta" eta "mahasti monumentala" (2. artikulua); "katalogazioa", hau da, inskripzioa (3. artikulua), besteak beste, mahastia sailkatzeko eta katalogoan inskribatzeko haztatu beharreko irizpideak zerrendatzen dituena; inskripzio prozeduraren izapideak (4. artikulua), batez ere mahastiak katalogoan sartzeko eta sailkatzeko baremoa, II. eranskinean jasota dagoena; inskripzioaren edukiaren eta interesdunen entzunaldiaren oinarri den txosten teknikoa; ebazpena (5. artikulua); katalogazioaren betekizunak eta baldintzak (6. artikulua); "Katalogoaren edukia" (7. artikulua), hau da, inskripzioaren inguruabarrak; "Babes neurri osagarriak" (8. artikulua); eta, azkenik, "Katalogoaren publizitatea eta datuen babesa" (9. artikulua).
BOSGARRENA.- Proiektuaren analisia.
1. Proiektuaren xedea.
Lehenik eta behin, ohartarazi behar da proiektuaren oinarria dela Arabako Lurralde Historikoko Mahasti Nabarmenen Katalogoa sortzea eta arautzea, Foru Gobernu Kontseiluaren maiatzaren 20ko 16/2025 Foru Dekretuaren bidez onetsia (2025eko ekainaren 4ko ALHAO, 62. zk.), eta haren xedea dela katalogoan sartzea, lehendik dauden mahasti nabarmen, aparta eta monumentalen kategoriekin batera, "mahasti zaharren" kategoria, hori guztia sail sustatzaileak mahasti zaharren mantentze eta kontserbazioa sustatzeko onetsitako araudiak eta jarduerak bateratzeko (dirulaguntzen oinarriak eta deialdiak). Proiektua hasiera batean onetsi zen 16/2025 Foru Dekretuaren bidez, eta hari buruzko irizpena eman genuen 2025eko apirilaren 3an.
Proiektuaren xedearen izaera puntuala gorabehera, hau da, babestutako mahastien kategoria berri bat sartzea, sail sustatzaileak katalogoa arautzeko erregelamendu berri bat onestea proposatu du, aurrekoa indargabetzeko, haren aldaketa puntuala egin beharrean, ziurrenik bat etortze arrazoiengatik 16/2025 Foru Dekretuaren bidez onetsitako erregelamenduaren artikuluen zati handi batean aldaketa txiki asko egin behar direlako.
Gainerakoan, irizpen honen xede den proiektuak, aipatutako aurrekariaz gain, aurreko beste bat du, Nekazaritza Sailaren apirilaren 22ko 165/2022 Foru Aginduaren bidez onetsia, azkenean Foru Gobernu Kontseiluan behin betiko onesteko aurkeztu ez zena. 2022ko proiektu hori 2022ko uztailaren 13ko gure aurreko irizpenaren xede izan zen, eta horretara joko dugu bidezkoa den guztian, kontuan hartuta bai oraingoa, bai 2025ekoa eta 2022koa, funtsean, antzeko proiektuak direla.
Oro har, honakoa esan daiteke, 2025eko apirileko gure aurreko irizpena berretsiz:
· Proiektuaren helburua [...] mahasti zaharrak babestea da, produktibitate baxuengatik haien erauzketa saihesteko. Izan ere, nahiz eta produktuaren kalitatea handiagoa izan eta Europako araudian pizgarriak arautu mahastiak berregituratzeko eta birmoldatzeko lehiakorragoak izan daitezen, sailak orain arte hartutako neurriak, hau da, mahasti horiek mantentzeko eta kontserbatzeko laguntzak ematea, ez dira nahikoak izan. 
· Hitzaurreak gaineratzen duenez, mahasti zaharrak mantentzeko interes publikoa honela zehazten da: "balio natural handiko nekazaritza sistemak osatzen dituzte, bai eta material genetikoaren eta biodibertsitatearen gordailua ere", eta faktore garrantzitsuak dira "kalitate bereiziko ardoak egiteko" eta "paisaia tradizionalaren oinarrizko osagaiak" eta "Arabako Errioxako berezko nekazaritza sistemak”.
- Interes publikoa asetzeko, dekretuak erregistro publiko bat ezartzen du, Katalogoa, non inskribatuko diren, bai ofizioz bai alderdi batek eskatuta, 1978. urtea baino lehenagoko mahastiak, baldin eta 3. artikuluan zerrendatutako inguruabarren bat betetzen badute. Inskripzioaren ondorio gisa, 6. artikuluan zerrendatutako neurriak ezartzen dira, "Katalogazioaren betekizunak eta baldintzak" izenburupean. Neurri horiek, besteak beste, honako hauek arautzen dituzte: katalogatutako mahastiak teknika tradizionalen bidez landatzea ardoa egiteko mahatsa ekoizteko; titularrak mahastiak erauzteko duen ahalmenari mugak ezartzea; eta eskumena duen saileko langileek mahastian sartzeko eta bertako landare materiala eskuratzen ahalmena izatea.
2. Proiektua baloratzeko irizpideak.
2022ko uztailaren 13ko irizpenean esan genuen bezala, funtsean, indarrean dagoen Administrazio Publikoen Administrazio Prozedura Erkideari buruzko Legearen 128.2 artikuluan jasotakoak dira. Artikulu horretan, legearen eta erregelamenduaren arteko harremanei buruzko doktrina juridikoa biltzen da, bai eta lege horrek erregelamendu ahala gauzatzeko dakartzan mugak ere, eta honakoa zehazten du:
2. Administrazioaren erregelamenduek eta xedapenek ezin dituzte urratu Konstituzioa edo legeak, eta ezin dute erregulatu Konstituzioak edo autonomia estatutuek Gorte Nagusien edo autonomia erkidegoetako legebiltzarren eskumenekotzat jotako gairik. Hargatik eragotzi gabe legearekiko duten garapen eta elkarlan eginkizuna, ezin izango dute delitu, falta edo arau hauste administratiborik tipifikatu, zigor edo zehapenik ezarri, ez eta tributu, ordainarazpen parafiskal edo izaera publikoko beste karga edo prestazio pertsonal edo ondarezkorik ere.
Transkribatutako manutik nabarmendu behar dira legearen garapenerako edo lankidetzarako erregelamenduaren funtzio orokorra eta erregelamendu ahala egikaritzeko lege erreserbaren printzipioak dakarren muga, zeinak, ikusiko dugun bezala, konstituzio ainguraketa baitu.
3. Nekazaritza arloko araudia.
2022ko irizpenarekin jarraituz, "nekazaritza arloko politika publikoen erreferentzia esparrua Europan, Estatuan eta erkidegoan indarrean dagoen araudia da:
· Europar Batasunak nekazaritzaren arloan duen eskumena Europar Batasunaren Funtzionamenduari buruzko Tratatuaren 3.1 artikuluan ezartzen da, eta araudi ugaria ekarri du; besteak beste, 2013ko abenduaren 17ko 1308/2013 Erregelamendua, nekazaritza produktuen merkatuen antolaketa komuna sortzen duena.
· Estatuan, indarrean daude Mahastiei eta Ardoari buruzko uztailaren 10eko 24/2003 Legea eta Mahastizaintzako ekoizpen ahalmena arautzen duen urriaren 29ko 1338/2018 Errege Dekretua.
· Autonomia erkidegoaren eremuan, Mahastizaintza eta Ardogintza Antolatzeko maiatzaren 7ko 5/2004 Legea aipatu behar da.
· Maiatzaren 7ko 5/2004 Legea ez da foru arau bidez garatu.
Irizpen honetarako garrantzitsua den guztian, aipatutako araudia Europakoaren ingurukoa da, zeinak, aldi berean, mahastiak berregituratzen eta birmoldatzen laguntzeko neurriak arautzen baititu (1308/2013 Erregelamenduaren 39. artikulua eta hurrengoak
), eta, batez ere, hemen interesatzen zaigunari dagokionez, mahatsondoak landatzeko baimenen araubidea (landaketa berria eta birlandaketa). Baimen horiek ematea, gure eremuan, foru aldundiei dagokie, salbuespenak salbuespen (Mahastizaintza eta Ardogintza Antolatzeko 5/2004 Legearen 4. eta 5. artikuluak)".
Azpimarratu behar da nekazaritzaren arloan indarrean dagoen araudiak, Europako, Estatuko edo autonomia erkidegoko edozein eremutan, ez duela tresnarik aurreikusten (irizpen honen xede den katalogoa, adibidez), ez duela mahatsondoaren erauzketa mugatzen edo murrizten duen manurik, eta ez dagoela bideratuta proiektuak bilatzen duen interes publikoa beste edozein modutan lortzera. Beraz, esan daiteke proiektuak ez duela garatzen edo osatzen gaur egun nekazaritzaren arloan indarrean dagoen araudia".
Gure 2022ko irizpenaren gogoetak, gaur egun indarrean jarraitzen dutenak.
4. Lege erreserbaren printzipioari buruz.
A) Gogoeta orokorra.
Proiektuaren helburua, hau da, Katalogoan mahasti kategoria berri bat sartzea haren babesa sustatzeko eta bultzatzeko, ez da berez aipagarria aztertzen ari garen printzipioari dagokionez, eta, berez, ez du erregelamenduzko gehiegikeriarik eragiten.
B) Mahastiak erauzteko mugak (6.3 artikulua).
Aurrekoa gorabehera, 16/2025 Foru Dekretuari dagokionez, proiektuak aldaketa bat sartzen du 6. artikuluan, "Katalogazioaren betekizunak eta baldintzak" izenekoari buruzkoan, zehazki artikulu horren hirugarren apartatuan mahastiak erauzteari buruz jasotzen diren aurreikuspenei dagokienez.
Gaur egun indarrean dagoen 19/2025 Foru Dekretuaren arabera, hau da 3.3 artikuluan gai horri buruz jasotako erregulazioa (azpimarratuta sartu ditugu):
3.- Katalogatutako edo kataloga daitekeen mahasti bat erauzteko eskatzen denean, Mahastizaintza Ahalmenari buruzko Araudiak (1338/2018 Errege Dekretua edo haren ordezkoa) eskatzen duen baimenaren ondorioetarako, titularrari erauzketa ekidingo duten alternatibak eskaintzeko ahalegina egingo da. Helburu horrekin, Mahastizaintza eta Enologia Zerbitzuak erauzketa asmoa zabalduko du, eskuratzaile, lagapen hartzaile edo bestelako modalitate gisa mahastiaren titulartasuna hartzeko interesa izan dezaketenen artean, mahastiaren kontserbazioa bermatzeko. Mahastiaren titularrak uko egin ahal izango dio zabalkunde horri.
Aurreko paragrafoan aurreikusitako izapideak gehienez hilabeteko iraupena izango du, erauzteko eskaera aurkezten denetik zenbatzen hasita.
Mahastiaren titularrak mahastiaren titulartasuna lagatzeari uko egiteak ez du inola ere ekarriko erauzketa baimena ukatzea.
Irizpenerako aurkeztu diguten proiektuaren arabera, honela geratuko litzateke araua:
3.- Katalogatutako edo kataloga daitekeen mahasti bat erauzteko eskatzen denean, Mahastizaintza Ahalmenari buruzko Araudiak (1338/2018 Errege Dekretua edo haren ordezkoa) hori egiteko eskatzen duen baimena Mahastizaintza eta Enologia Zerbitzuak erauzketa asmo hori iragarri ondoren emango da, eragile interesdunek haren kontserbazioa ziurta dezakeen interesen bat adieraz dezaten, hala badagokio. Mahastia erauzteko asmoari buruzko komunikazio publikoak hilabete, behintzat, iraun beharko du, hartarako eskaera egiten den egunetik zenbatzen hasita. Mahastizaintza eta Enologia Zerbitzuak eskaera horri buruzko txosten bat egingo du, zeina ez baita loteslea izango, baina bai izan daiteke kontrakoa.
Hau da, proiektuaren testuaren arabera, mahastia ez erausteko jendaurrean jartzeko izapidea nahitaezkoa da, mahastiaren titularraren borondatearen aurka bada ere, eta nahitaezko txosten tekniko bat ere jasotzen du, erauzte baimenaren aurkakoa izan daitekeena, hau da, jendaurreko informazioaren izapidearen emaitza ikusita, erausteko baimena ukatzea proposatu ahal izango duena. Eta txosten hori loteslea ez bada ere, gure ordenamendu juridikoan arau den bezala (APELen 80.1 artikulua), har liteke mahastia erauzteko baimena ukatzen duen ebazpen baten arrazoitzat.
Manu hori ez dator bat zuzenbidearekin; izan ere, puntu horri buruz 2025eko apirilaren 3ko gure irizpenean esan genuen bezala,
... hirugarren apartatuan, titularrari dagokion mahastiak erauzteko ahalmena murrizten da: mahastia kontserbatzeko (ez dela erauziko ulertzen da) “interesa duten eragileei» deitzea edo deialdia egitea, eta horren mende jartzen du mahastia erauzteko baimena ematea, zeina urriaren 29ko 1338/2018 Errege Dekretuaren 14. artikuluan arautzen baita (errege dekretu horrek mahastizaintza ekoizpenaren ahalmena arautzen du). Proiektuaren aginduak ez ditu behar bezala zehazten "interesa duten eragile" horiek mahastia kontserbatzeko egiten duten adierazpenaren xedea eta edukia, hala ere, suposa daiteke mahastiaren ustiapenaz arduratzeko eskaintza egiten duten hirugarren pertsonei egiten diela erreferentzia, zer baldintzatan edo zer izaera juridikoaren bidez adierazi gabe.
Bada puntu horri dagokionez, honako hau adierazi behar da:
a) Bidezkoa da landaketak, horien artean mahastiak, erauzteko ahalmen juridikoa jabetza eskubidearen eduki arruntaren barruan egotea. Horrela, Errioxako JAGk maiatzaren 28an ezarritako 173/2009 epaiaren arabera (FJ 4), "mahastiak edo bestelako landare espezieak onibar batean landatzeko (ius plantandi) eta landatutakoa erauzteko (ius avellendi) eskumen juridikoak haren jabeari dagozkio, jabari eskubide errealari atxikita daudelako (Kode Zibilaren 350. artikulua)."
b) Landatzeko eskubidearen aldean, zeina 1308/2013 Erregelamenduaren 62.1. artikuluan (EB) ezarritako mahastiak landatzeko debeku orokorrean zehazten diren legezko mugen mende dagoena, landaketa berrien (64. artikulua), birlandaketen (66. artikulua) eta 68. artikuluan ezarritako eskubide iragankorreko kasuen administrazio baimenak berariaz ezarritako kasuetan izan ezik, ez dago gure ordenamendu juridikoan lege mailako araurik, foru edo europar araurik, hemen aztertzen ari garenaren ondorioetarako, mahastiak erauztea eragozten edo mugatzen duenik. Are gehiago, proiektuaren beraren hitzaurreak onartu egiten du "Europako programa edo funtsekin berregituratu eta birmoldatzeko pizgarri ekonomikoek» mahastien erauzketa ekarri dutela".
c) Proiektuaren 6.3. artikuluak aipatzen duen mahastia erauzteko "baimena", adierazi denez, urriaren 29ko 1338/2018 Errege Dekretuaren 14. artikuluan araututakoa da. Bada erregelamenduzko arau horri erreparatu behar zaio, izan ere, 1. artikuluan adierazten duen moduan, bere xedea da Europako Parlamentuak eta Kontseiluak 2013ko abenduaren 17an ezarritako 1308/2013 Erregelamendua (EB) garatzeko beharrezkoa den mahastizaintza eta ardogintza ahalmenaren arloko oinarrizko arautegia ezartzea. Erregelamendu horren bidez, nekazaritza produktuen merkatu antolaketa komuna sortzen da, 1308/2013 Europako Erregelamendua, mahastia “erauzteko baimenik» ezartzen ez duena; landatzekoak soilik (birlandatzekoa, kasu honetan, 66. artikulua). Horren ondorioz, 1338/2018 EDren 14. artikulua, mahastiak “erauzteko baimenari» buruzkoa, haren II. Kapituluaren barruan dago sistematikoki, eta bere xedea da "Mahastiak landatzeko baimenen araubidea" ezartzea (2. atala. Birlandaketak), 4. artikuluak ere berresten duena. Aurrekotik ondorioztatzen da, 1338/2018 EDren 14. artikuluaren “erauzteko baimena», neurri instrumental hutsa besterik ez dela, eta birlandatzeko baimenaren araberakoa dela. Horrenbestez, bere xedea ez da erauzteko eskubideaz baliatzeko baldintzak kontrolatzea, baizik eta erauzketak birlandatzeko eskubidea sortzeko ondorioetarako bakarrik.
Horren guztiaren ondorioz, Arabako Foru Aldundiak, erauzteko baimenari dagokionez, 1338/2018 EDren 14. artikuluak hura emateko ezartzen dituen baldintzak hautemateko diskrezionalitate tarterik ez izateaz gain, ezin du sartu inola ere erregelamendu bidez, emateko edo ukatzeko ondorioetarako, itxuraz arraroak diren elementurik, baldin eta 1308/2013 Europako Erregelamenduarena eta hura garatzen duen 1338/2018 EDrena ez den beste helburu baterako badira, esaterako, kasu honetan bezala, irizpena emango den proiektuak sartutako mahasti nabarmenak babesteko helburua, nahiz eta babesa jasotzeko adinako duina izan.
Azkenik, proiektuaren testua 2025ean irizpenaren xede izan zenarekin bat datorrenez, 2025eko apirilaren 3ko gure irizpena ere errepikatu behar da, puntu hauei dagokienez:
C) Ardoa egiteko mahatsa ekoizteko teknika tradizionalen bidez katalogatutako mahastien laborantza eraginkorra (6.1 eta 6.2 artikuluak).
-2022ko uztailaren 13an egindako irizpenean uste izan genuen 2022ko proiektuaren 6. artikuluko puntu nagusiak, “katalogazioaren ondorioak» izeneko epigrafe honetan aipatzen direnak barne, ordenamendu juridikoaren aurkako ondasunen gaineko jabariaren eta gainerako eskubideen mugak zirela, lege erreserbaren printzipioa urratzen zutelako.
-Gaur egun, proiektuaren 6. artikuluak zenbait aldaketa egin ditu 2022ko proiektuaren 6. artikuluko puntu berdinei dagokienez, eta orain, izenburua ez da "ondorioak", baizik eta "katalogazioaren betekizunak eta baldintzak”.
-Ardoa egiteko mahatsa ekoizteko teknika tradizionalen bidez katalogatutako mahastiaren laborantza eraginkorra karga edo baldintza gisa konfiguratuta dago gaur egungo proiektuan, "mahastia Katalogoan sartu ahal izateko […]. Horrela ez bada, 4. artikuluan ezarritako prozeduraren bidez deskatalogatu beharko da”.
-Aurreikuspen anbiguoa da, ez duelako jotzen deskatalogazio automatikorako ebazpen batera (lege erreserbaren printzipioarekin bateragarria den bakarra), baizik eta 4. artikuluko deskatalogazio prozedurara. Prozedura hori, Nekazaritza Sailaren justifikazio txosten teknikoari buruzkoa da, eta mahastiaren titularren eta gainerako interesdunen alegazioak ez dira lotesleak.
-Bestalde, mahastia landatzeko modua katalogatzeko ezinbesteko baldintza bada orain, sistema arrazoiak direla eta, komeni da mahastiaren titularren konpromisoa barne hartzea, katalogatu aurreko baldintza gisa, mahastia Katalogoan jarraitzeko baldintza gisa ordez.
D) Arabako Foru Aldundiko langileak, katalogatutako mahastietara sartzea (6.6. artikulua).
-Proiektuaren 6. artikuluko 6. apartatuak mahastietara sartzeko eskumena ematen die Arabako Foru Aldundiko langileei, "beren interesekoa bada, helburu teknikoekin, edo behar bezala justifikatutako bestelako helburuekin", mahastiaren titularrak ematen duen baimenetik kanpo.
-Puntu horrekin lotuta, hasteko, argitu behar dugu deskribatutakoa bezalako eskumena, AFAko Nekazaritzari Sailari 3. epigrafean aipatutako Europako edo legezko arautegiaren barruan (“nekazaritzaren arloko arautegia»), dagozkion eskumenei dagokienez, berariaz jasota ez badago ere, urriaren 1eko 39/2015 Legeak, Herri Administrazioen Araubide Juridikoaren eta Administrazio Prozedura Erkidearenak, 18.1. artikuluan ezarritako laguntzeko betebeharrean oinarrituta dago. Horren arabera, "pertsonak Administrazioarekin lankidetzan arituko dira kasuak kasu aplikatzekoa den Legeak ezarritako baldintzen arabera, eta berariaz ez bada ezartzen, beren eskumenez baliatzeko eskatzen dituzten txostenak, ikuskapenak eta bestelako ikerketa egintzak […].”
-Hala ere, irizpenaren mende dagoen proiektuaren berariazko xedeak foru arau batek (edo legezko edo Europako lege batek) ez dituenez ezarri edo bere gain hartu, mahastira sartzeko eskumenak, proiektuaren 6.6. Artikuluan ezarritako titularraren baimenik ez badu ere, ez du berariazko legezko gaikuntzarik, ez eta oinarririk ere APELeko 18. Artikuluaren aurreikuspen orokorrean ere.
5. Ondorioa.
-Konstituzioaren I. tituluko “eskubide eta askatasunei» buruzko II. kapituluaren barruan 33. artikulua dago, eta lehenengo paragrafoak "jabetza pribaturako eskubidea" aitortzen du. Eta, nahiz eta bigarren apartatuak ezarri "eskubide horien funtzio sozialak horien edukia mugatuko duela", horrek "legeen arabera» izan behar du.”
-Bestalde, EKren 53.1 artikuluak honako hau ezartzen du: “Aurreko Tituluko bigarren kapituluan aitorturiko eskubide eta askatasunek botere publiko guztiak behartzen dituzte. Lege bidez bakarrik arautu ahal izango da eskubide eta askatasun horien egikaritza, betiere oinarrizko edukia errespetatuz.”
-Bada, aurretik aipatutako APELeko 128.2. artikuluan ezarritakoak, aurreko nahitaezko konstituzio manuak kontuan hartuz, agerian uzten du jabeak proiektuaren 6. artikuluko 3. atalean (mahastia erauzteko muga) eta 6. atalean (Arabako Foru Aldundiaren langileak mahastira sartzea) ezarritako ondasunen gainean dituen neurri murriztaile eta mugatzaileek, foru arauan edo legean ez direnez oinarritzen, lege erreserbaren printzipioa urratzen dutela; baita zuzenbidearen kontrakoak direla ere. Arau bera eta segurtasun juridikoaren printzipioa kontuan hartuz, bidezkoa da proiektuaren idazketa berrikustea, mahastien katalogazioak proiektuaren 6. artikuluko 1. eta 2. ataletan ezarritako neurriak (mahastiaren laborantza eraginkorra teknika tradizionalen bidez, eta ardoa ekoizteko bideratutako mahatsa ekoizte) jabeei ez dizkietela ezartzen bermatzeko.
-Hori guztia irizpenaren mendean jarritako proiektuan jasotzen den erregulazioaren komenigarritasuna eta interes publikoa aurretik epaitu gabe, ez eta haren xedea ere, ez baitira zalantzan jartzen.
-Kontsulta Batzorde honen ustez, mahasti zaharrak babesteko arauzko xedapena onartzeak, informazio edo estatistika xedeak dituen katalogo bat sortzeko edo sustatzeko neurriez harago, eskubideak mugatzeko neurriak arautu nahi baditu, aldez aurretiko sustatu behar du, eta Arabako Foru Aldundiak horretarako eskumena du. Esan gabe doa lortunahi den helburua betetzeko beharrezko neurri mugatzaileak bere gain hartu eta ezartzen dituen foru arau bat onartzeko eskumena ere baduela, Arabako Foru Aldundiak hura garatzeko gaikuntza ere izan dezan. Betiere Europako zuzenbidearekin eta jabetza eskubide konstituzionalaren funtsezko edukiarekin bateragarria eta proportzionala den aztertu ondoren.
Kontuan hartu behar da 2021eko abenduaren 2ko 2021/2117 (EB) Erregelamenduak indargabetu egin dituela 2013ko abenduaren 17ko 1308/2013 (EB) Erregelamenduaren 29. artikulutik 60. artikulura bitartekoak, baina horrek ez dio eragiten irizpen honen edukiari, zeinak, funtsean, 61. artikuluan eta hurrengoetan ezarritakoari egiten baitio erreferentzia.� "Mahatsondoak landatzeko baimenen araubidea.

